रांची. राजधानी में चिटफंड कंपनियों के विरुद्ध कार्रवाई करने के लिए रांची पुलिस ने विशेष जांच दल (एसआईटी) का गठन किया है। एसआईटी में दंडाधिकारी व डीएसपी स्तर के अफसर लगाए गए हैं। सिटी एसपी किशोर कौशल के दिशा-निर्देश में टीम कई जगहों पर छापेमारी कर रही है।
एसपी सिटी किशोर कौशल ने बताया कि अब तक आधा दर्जन कंपनियों को जांच पूरी होने तक दफ्तर बंद रखने के लिए कहा गया है, उनके कागजात भी जब्त किए गए हैं।
दिल्ली में देंगे धरना :
जयपाल सिंह स्टेडियम में खूंटी, तोरपा, बसिया, गुमला, रामगढ़, हजारीबाग, बुंडू, लातेहार, रातू, कांके और रांची के नन बैकिंग कंपनियों के एजेंटों ने बैठक की। इसमें कहा गया कि सरकार पीड़ितों को न्याय दिलाने में कारगर कदम नहीं उठा रही है। मो. जावेद अख्तर ने कहा कि हम सभी लोग दिल्ली के जंतर-मंतर मेंं धरना देकर इंसाफ मांगेंगे।
hin_Deva hin_Deva hin_Deva hin_Deva